
ΤΕΥΧΟΣ ΔΕΥΤΕΡΟ 


Αρ 


. Φύλλου 1623 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Βιολογίας της Σχολής Θετικών Επιστημών 
του Αριστοτελείου Πανεπιστημίου Θεσσαλονίκης. 

2 Έγκριση Κανονισμού Διδακτορικών Σπουδών του 
Τμήματος ΓεωλογίαςτηςΣχολής Θετικών Επιστημών 
του Αριστοτελείου Πανεπιστημίου Θεσσαλονίκης. 


ΑΠΟΦΑΣΕΙΣ 

Αριθμ. 12690 _ (1) 

Έγκριση Κανονισμού Διδακτορικών Σπουδών 
του Τμήματος Βιολογίας της Σχολής Θετικών Επι¬ 
στημών του Αριστοτελείου Πανεπιστημίου Θεσ¬ 
σαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1 -2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» και ιδίως το 
άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74.8.2017). 

3. Τις ερμηνευτικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α)163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β)22879/Ζ1/9-2-2018: «Εφαρμογή των 
διατάξεων του ν. 4485/2017 (ΑΊ14). 

4. Τη με αριθμό 17746/28-1-2015 (ΦΕΚ 258/τ.Β7 
24.2.2015) απόφαση του Συμβουλίου του ΑΠΟ: «Έγκρι¬ 
ση της υπ' αριθμ. 17508/23-1-2015 πράξης του Πρύ¬ 
τανη του Αριστοτελείου Πανεπιστημίου Θεσσαλονίκης 
(Α.Π.Θ.), περί του ορισμού Αναπληρωτών Πρύτανη του 
Α.Π.Θ., μεταβίβασης αρμοδιοτήτων στους Αναπληρωτές 
Πρύτανη και καθορισμού της σειράς αναπλήρωσηςτου 
Πρύτανη». 


5. Την απόφαση της Συνέλευσης του Τμήματος Βιο¬ 
λογίας της Σχολής Θετικών Επιστημών του Αριστοτε- 
λείου Πανεπιστημίου Θεσσαλονίκης (συνεδρίαση με 
αριθμ. 508/18-12-2017). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών του 
Τμήματος Βιολογίας της Σχολής Θετικών Επιστημών του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1 

Γενικές Αρχές 

1. Οι Διδακτορικές Σπουδές του Τμήματος Βιολογίας 
του ΑΠΘ αποσκοπούν στην προαγωγή της γνώσης και 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος. 

2. Το Διδακτορικό Δίπλωμα αποτελεί ακαδημαϊκό 
τίτλο, ο οποίος πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφορά 
του/της κατόχου του στην εξέλιξη της επιστήμης της 
Βιολογίας και των επιμέρους επιστημονικών κλάδων της. 

3. Στον παρόντα Κανονισμό αποτυπώνονται η δομή 
και οι κανόνες λειτουργίας του Προγράμματος Διδακτο¬ 
ρικών Σπουδών του Τμήματος Βιολογίας του Αριστο- 
τέλειου Πανεπιστημίου Θεσσαλονίκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(συνεδρίαση με αριθμ. 508/18-12-2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Βιολογίας οργανώνεται και λειτουργεί σύμφωνα με 
τις διατάξεις του ν. 4485/2017 και των εν ισχύ σχετικών 
διατάξεων και αποφάσεων. 

Άρθρο 3 

Δικαίωμα Υποβολής Αίτησης 

1. Δικαίωμα για εκπόνηση Διδακτορικής Διατριβής 
(στο εξής: ΔΔ) στο Τμήμα Βιολογίας έχουν οι κάτοχοι: 

I. Διπλώματος Μεταπτυχιακών Σπουδών (στο εξής: 
ΔΜΣ) ΑΕΙ της ημεδαπής ή αναγνωρισμένου από τον 
ΔΟΑΤΑΠ ως ισότιμου ιδρύματος της αλλοδαπής ή Ενι¬ 
αίου και αδιάσπαστου τίτλου σπουδών μεταπτυχιακού 
επιπέδου κατά το άρθρο 46 του ν. 4485/2017. 

II. Πτυχίου ΑΕΙ (Πανεπιστημίου ή ΤΕΙ) της ημεδαπής 
ή αναγνωρισμένου από τον ΔΟΑΤΑΠ ως ισότιμου ιδρύ¬ 
ματος της αλλοδαπής. Σύμφωνα με το άρθρο 38, παρ. 
1 του ν. 4485/2017, σε εξαιρετικές περιπτώσεις γίνονται 
δεκτοί/κες ως υποψήφιοι διδάκτορες και μη κάτοχοι 
ΔΜΣ, με αιτιολογημένη απόφαση της Συνέλευσης του 
Τμήματος, και συγκεκριμένα εφόσον ισχύει ένα από τα 
ακόλουθα: 

ί. Έχουν βαθμό πτυχίου που τους κατατάσσει στο 
ανώτερο 15% του έτους αποφοίτησης τους, όπως αυτό 
τεκμηριώνεται από το παράρτημα διπλώματος του Τμή¬ 
ματος από το οποίο έλαβαν το πτυχίο, έχουν επιπλέον 
εκπονήσει συναφή διπλωματική εργασία και έχουν απο¬ 
φοιτήσει σε χρόνο που δεν υπερβαίνει τον ελάχιστο χρό¬ 
νο σπουδών προσαυξημένο κατά ένα έτος. 

ϋ. Ανεξαρτήτως βαθμού πτυχίου και χρόνου αποφοί¬ 
τησης, έχουν συναφή προς το αντικείμενο της προτεινό- 
μενης ΔΔ πρόσφατη ερευνητική δραστηριότητα, όπως 
αυτή τεκμηριώνεται από τη συμμετοχή τους σε δημοσι¬ 
εύματα σε έγκυρα διεθνή επιστημονικά περιοδικά ή και 
βιβλία διεθνών εκδοτικών οίκων. 

Μι. Έχουν ολοκληρώσει το πρώτο έτος Προγράμματος 
Μεταπτυχιακών Σπουδών, έχουν εξεταστεί άπαξ και επι- 
τυχώς σε όλα τα μαθήματα του πρώτου έτους και έχουν 
συγκεντρώσει 60 Ε0Τ5 από τις μεταπτυχιακές σπουδές 
τους. Σε οριακές περιπτώσεις των παραπάνω κριτηρίων, 
δύναται να συνεκτιμηθεί τυχόν συναφές επαγγελματικό 
έργο και συμμετοχή σε συναφή έργα ερευνητικών προ¬ 
γραμμάτων και ανακοινώσεις σε επιστημονικά συνέδρια. 

2. Προκειμένου να υποβάλουν αίτηση εκπόνησης ΔΔ, 
οι ενδιαφερόμενοι χρειάζεται να γνωρίζουν επαρκώς 
την Αγγλική γλώσσα, όπως αυτό τεκμαίρεται από πι¬ 
στοποιητικό γνώσης της Αγγλικής γλώσσας επιπέδου 
Β2 τουλάχιστον. Εάν δεν υπάρχει πιστοποιητικό, οι ενδια¬ 
φερόμενοι εξετάζονται από τριμελή επιτροπή που ορίζει 
η Συνέλευση του Τμήματος. Σε περίπτωση αποτυχίας 
στην εξέταση που θα διενεργήσει η τριμελής επιτροπή, 
η απόφαση σχετικά με την αίτηση τους λαμβάνεται από 
τη Συνέλευση του Τμήματος. 

3. Εφόσον γίνουν δεκτοί, οι Υποψήφιοι Διδάκτορες 
(στο εξής: ΥΔ) που δεν είναι κάτοχοι Διπλώματος Μετα¬ 
πτυχιακών Σπουδών οφείλουν να παρακολουθήσουν με 
επιτυχία μαθήματα ή ειδικά σεμινάρια ή θερινά σχολεία 
ή πρακτική άσκηση, όλα μεταπτυχιακού επιπέδου και με 
συνάφεια προς το ερευνητικό αντικείμενο της ΔΔ, στην 
Ελλάδα ή την αλλοδαπή, ώστε να πιστωθούν συνολικά 
με 30 πιστωτικές μονάδες (Ε0Τ5) κατ' ελάχιστο. Η επι¬ 
λογή των προς παρακολούθηση μαθημάτων ή άλλων 
εκπαιδευτικών δραστηριοτήτων γίνεται σε συνεργασία 
με τον επιβλέποντα. 

4. Οι ΥΔ οφείλουν να έχουν συγκεντρώσει τις απαιτού- 
μενες πιστωτικές μονάδες όχι αργότερα από το τέλος του 
δεύτερου έτους εκπόνησης της ΔΔ. Η επιτυχής ολοκλή¬ 
ρωση αυτής της υποχρέωσης ελέγχεται από την τριμελή 
Συμβουλευτική Επιτροπή της Διατριβής (στο εξής: ΣΕΔ), 
η οποία ενημερώνει τη Συνέλευση του Τμήματος στο 
πλαίσιο υποβολής των ετήσιων εκθέσεων προόδου της 
ΔΔ. Εάν δεν ανταποκριθούν σε αυτήν την υποχρέωση, οι 
ΥΔ χάνουν το δικαίωμα να συνεχίσουν την εκπόνηση ΔΔ. 


Άρθρο 4 

Χρονική διάρκεια 

1. Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς ΣΕΔ. 

2. Για τους/τιςΥΔ που γίνονται κατ'εξαίρεση δεκτοί/ές 
χωρίς να είναι κάτοχοι ΔΜΣ, το ελάχιστο χρονικό όριο 
απόκτησης του Διδακτορικού Διπλώματος ανέρχεται σε 
τέσσερα (4) πλήρη ημερολογιακά έτη απάτην ημερομη¬ 
νία ορισμού της τριμελούς ΣΕΔ. 

3.0 μέγιστος χρόνος εκπόνησης της ΔΔ ορίζεται στα 
έξι (6) πλήρη ημερολογιακά έτη από την ημερομηνία ορι¬ 
σμού της τριμελούς ΣΕΔ. Ο παραπάνω χρόνος δύναται 
να παραταθεί για δύο (2) επιπλέον έτη, μετά από τεκμη¬ 
ριωμένη αίτηση του/της ΥΔ και τεκμηριωμένη απόφαση 
της Συνέλευσης του Τμήματος. 

4. Ο/Η ΥΔ μπορεί να αιτηθεί αναστολής ενός (1) πλή¬ 
ρους ημερολογιακού έτους με αίτηση του/της, η οποία 
συνοδεύεται από επαρκώς αιτιολογημένη εισήγηση της 
ΣΕΔ και εγκρίνεται με απόφαση της Συνέλευσης του Τμή- 
ματος. Κατά τη διάρκεια της αναστολής, αίρεται η ιδιότη¬ 
τα του/της ΥΔ και τα εξ' αυτής απορρέοντα δικαιώματα. Ο 
χρόνος της αναστολής δεν προσμετράται στον μέγιστο 
συνολικό χρόνο εκπόνησης της ΔΔ. 

5. Αλλαγή του τίτλου της ΔΔ μπορεί να πραγματοποι¬ 
ηθεί μετά από εισήγηση της τριμελούς ΣΕΔ και έγκρι¬ 
ση της Συνέλευσης του Τμήματος. Ο τίτλος μπορεί να 
αλλάξει και στην κλειστή συνεδρίαση των μελών της 
Εξεταστικής Επιτροπής, μετά την εξέταση της ΔΔ, με 
σύμφωνη γνώμη του επιβλέποντα και της πλειοψηφίας 
των παρόντων μελών της Εξεταστικής Επιτροπής. 

6. Αλλαγή του ερευνητικού αντικειμένου της υπό εκπό¬ 
νησης ΔΔ μπορεί να πραγματοποιηθεί μετά από τεκμη¬ 
ριωμένη εισήγηση της ΣΕΔ και έγκριση της Συνέλευσης 
του Τμήματος, το αργότερο 5 εξάμηνα πριν τη λήξη του 
μέγιστου επιτρεπτού χρόνου διεξαγωγής της ΔΔ. 

7. Η τριμελής ΣΕΔ μπορεί να αιτηθεί εγκαίρως στη Συ¬ 
νέλευση του Τμήματος αλλαγή της γλώσσας συγγραφής 
της διατριβής. 

Άρθρο 5 

Δικαιώματα/Παροχές και 

Υποχρεώσεις Υποψηφίων Διδακτόρων 

5. Α. Δικαιώματα I Παροχές 

1. Οι Διδακτορικές Σπουδές προσφέρονται δωρεάν. 

2. Οι ΥΔ διατηρούν, για πέντε (5) έτη από την ημερο¬ 
μηνία ορισμού της τριμελούς ΣΕΔ, πλήρη τα δικαιώμα¬ 
τα και τις παροχές που προβλέπονται και για τους/τις 
φοιτητές/τριεςτου Β'κύκλου σπουδών (τεχνολογική και 
οικονομική υποστήριξη, βραβεία, υποτροφίες, φοιτητική 
μέριμνα, εκπροσώπηση σε συλλογικά όργανα, κ.ά.). 

3. Επιπλέον, οι ΥΔ διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών μέχρι και πέντε (5) 
έτη μετά την απονομή του Διδακτορικού Διπλώματος. 

5.Β. Υποχρεώσεις 

1. Οι Υποψήφιοι/ες Διδάκτορες οφείλουν: 

ί. να ανταποκρίνονται σε όλα όσα προβλέπονται στο 
άρθρο 10 'Διαδικασία εκπόνησης Διδακτορικής Διατρι¬ 
βής του παρόντος Κανονισμού. 

η. να τηρούν αρχεία όπου θα καταγράφεται η ερευνη¬ 
τική τους δραστηριότητα καθώς και τα δεδομένα που 
αποκτώνται από αυτήν.Τα αρχεία μπορούν να είναι είτε 
σε έντυπη είτε σε ηλεκτρονική μορφή και θα πρέπει να εί¬ 
ναι προσβάσιμα ανά πάσα στιγμή από τον επιβλέποντα. 

ϋί. να συμμετέχουν σε σεμινάρια - συνέδρια στο πεδίο 
της ειδίκευσηςτους αλλά και στο ευρύτερο επιστημονι¬ 
κό πεδίο της Βιολογίας και να φροντίζουν για τη διάχυ¬ 
ση των αποτελεσμάτων της ΔΔ, ανακοινώνοντας τα σε 
εθνικά ή και διεθνή συνέδρια υπό την καθοδήγηση του 
επιβλέποντα. Ο τρόπος ανταπόκρισης τους σε αυτήν 
την υποχρέωση θα πρέπει να αναφέρεται στις ετήσιες 
εκθέσεις προόδου τους. 

ίν. να συμμορφώνονται με την πολιτική του ΑΠΘ 
σχετικά με τα δικαιώματα πνευματικής ιδιοκτησίας. 
Επισημαίνεται ότι η λογοκλοπή είναι σοβαρό ακαδημα¬ 
ϊκό παράπτωμα. Ως τέτοια θεωρείται η χρησιμοποίηση 
εργασίας άλλου/ης, δημοσιευμένης ή μη, χωρίς σχετική 
αναφορά. Η παράθεση οποιοσδήποτε υλικού χωρίς τη 
δέουσα σχετική αναφορά μπορεί να στοιχειοθετήσει 
απόφαση για σοβαρές κυρώσεις, όπως απόρριψη της 
ΔΔ και διαγραφή του/της ΥΔ. 

ν. να συμπεριφέρονται όπως αρμόζει σε μέλη της ακα¬ 
δημαϊκής κοινότητας, σεβόμενοι/εςτην κείμενη νομοθε¬ 
σία και τους κανονισμούς του Ιδρύματος, του Τμήματος 
και του Εργαστηρίου, στο οποίο εκπονούν τη διατριβή 
τους. Σε περιπτώσεις διενέξεων, αυτές θα επιλύονται 
από τη Συνέλευση του Τμήματος ή την Κοσμητεία της 
Σχολής και, εφόσον χρειαστεί, σε οριστικό βαθμό από 
την Επιτροπή Δεοντολογίας του Ιδρύματος. 

νί. Στις δημοσιεύσεις που περιέχουν αποτελέσματα 
Διδακτορικής Διατριβής ΥΔ του Τμήματος Βιολογίας, 
θα πρέπει να δηλώνεται από τους/τις ΥΔ η διεύθυνση 
του Τμήματος Βιολογίας ΑΠΘ είτε ως μοναδική είτε ως 
πρώτη. Κατ'αντιστοιχία, θα πρέπει να δηλώνεται η διεύ¬ 
θυνση του Τμήματος Βιολογίας ΑΠΘ στις δημοσιεύσεις 
με αποτελέσματα της ΔΔ που θα προκύπτουν μετά την 
απονομή του τίτλου του Διδάκτορα, έστω και αν ο/η 
πρώην ΥΔ έχει αλλάξει διεύθυνση. 

2. Στο πλαίσιο της εκπαίδευσης τους και απόκτησης 
ευρύτερης επιστημονικής εμπειρίας και δεξιοτήτων, σε 
συνεννόηση με τον επιβλέποντα της διατριβής τους, οι 
ΥΔ μπορούν να συνεπικουρούν στη διοργάνωση ημερί¬ 
δων, συνεδρίων, σεμιναρίων συνδεόμενων με το Τμήμα 
Βιολογίας, να συμβάλουν στη διαμόρφωση και εδραίω- 
ση κανόνων καλής εργαστηριακής πρακτικής, υγιεινής 
και ασφάλειας, να συμμετέχουν σε φροντιστήρια, εργα¬ 
στηριακές και υπαίθριες ασκήσεις των προγραμμάτων 
σπουδών του Τμήματος μεριμνώντας για την τήρηση 
των κανόνων διεξαγωγής τους, καθώς και να συμμετέ¬ 
χουν ενεργά στην οργάνωση και υλοποίηση ακαδημα¬ 
ϊκών εκδηλώσεων του Τμήματος και των Εργαστηρίων 
του. Η συμμετοχή τους σε δραστηριότητες αυτού του 
τύπου θα πρέπει να αναγράφεται στην ετήσια έκθεση 
προόδου της διδακτορικής τους διατριβής. 

Άρθρο 6 

Συμμετοχή Υποψηφίων Διδακτόρων 
στην εκπαιδευτική διαδικασία 
Με απόφαση της Συνέλευσης του Τμήματος (άρθρο 
9 παρ. 3 εδάφιο ε'του ν. 3685/2008 που παραμένει σε 


ισχύ σύμφωνα με το άρθρο 88 περ.α'του ν. 4485/2017) 
και κοινή απόφαση των Υπουργών Παιδείας και Οικο¬ 
νομικών μπορεί να ανατίθεται σε ΥΔ η επικουρία μελών 
ΔΕΠ του Τμήματος σε προπτυχιακό και μεταπτυχιακό 
επίπεδο με ωριαία αντιμισθία, η οποία επιβαρύνει τον 
τακτικό προϋπολογισμό του Ιδρύματος. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα Βιολογίας δύναται να προκηρύσσει θέσεις 
ΥΔ, οι οποίες δημοσιοποιούνται διά του ημερήσιου τύ¬ 
που και αναρτώνται ηλεκτρονικά στον διαδικτυακό τόπο 
του Τμήματος. Στην προκήρυξη αναγράφεται το θέμα 
της διατριβής, το επιβλέπον μέλος ΔΕΠ, τα απαιτούμε- 
να τυπικά προσόντα των υποψηφίων και τα κριτήρια 
επιλογής (άρθρο 38 παρ.2 και άρθρο 42, παρ.1,2, και 3 
του ν. 4485/2017). 

7.Α. Ο/Η Υποψήφιος/α 

1. Ο/Η υποψήφιος/α υποβάλλει σχετική αίτηση στη 
Γραμματεία του Τμήματος, όπου αναγράφεται το προτει- 
νόμενο ερευνητικό αντικείμενο, η προτεινόμενη γλώσσα 
συγγραφής, καθώς και το μέλος ΔΕΠ που θα επιβλέψει 
τη ΔΔ. Η αίτηση συνοδεύεται από αναλυτικό βιογραφικό 
σημείωμα του ΥΔ και συνοπτικό προσχέδιο της ΔΔ. 

2. Ο/Η προτεινόμενος/η ως Επιβλέπων/ουσα υποβάλλει 
εισήγηση προς τη Συνέλευση του Τμήματος, στην οποία: 

ί. αναφέρει εάν αποδέχεται τον/την υποψήφιο/α, 

ίί. δηλώνει τον συνολικό αριθμό ΔΔ που επιβλέπει, 

ίίί. βεβαιώνει για την ύπαρξη επαρκούς οικονομικής 
και υλικοτεχνικής υποστήριξης για την απρόσκοπτη δι¬ 
εξαγωγή της ΔΔ, 

ίν. προτείνει τα άλλα δύο μέλη της τριμελούς ΣΕΔ και 
ν. δηλώνει τον τίτλο και τη γλώσσα συγγραφής της ΔΔ. 

7.Β.ΤΟ Τμήμα 

1. Με βάση τη συνάφεια του ερευνητικού αντικειμένου 
των αιτήσεων που έχουν υποβληθεί, η Συνέλευση του 
Τμήματος ορίζει τριμελή Επιτροπή από μέλη ΔΕΠ του 
Τμήματος ανά κατηγορία αιτήσεων. Η κάθε Επιτροπή 
εξετάζει τις υποβληθείσες αιτήσεις και τα συνυποβαλ¬ 
λόμενα έγγραφα και καλεί σε συνέντευξη τον/την υπο¬ 
ψήφιο/α. 

2. Η κάθε τριμελής Επιτροπή εισηγείται στη Συνέλευση 
του Τμήματος για το αν ο/η αιτούμενος/η πληροί τις προ¬ 
ϋποθέσεις ώστε να γίνει δεκτός/ή ως ΥΔ του Τμήματος 
Βιολογίας και αποδέχεται ή προτείνει τον/την Επιβλέ- 
ποντα/ουσα της ΔΔ. 

3. Η Συνέλευση του Τμήματος, αφού λάβει υπόψη τη 
γνώμη του/της προτεινόμενου/ης Επιβλέποντα/ουσας 
και συνεκτιμώντας το υπόμνημα της Επιτροπής εγκρίνει 
ή απορρίπτει αιτιολογημένα την αίτηση, ορίζει τον τίτλο 
και τη γλώσσα συγγραφής της ΔΔ και καθορίζει, όπου 
απαιτείται και κυρίως στα αιτήματα για εκπόνηση ΔΔ από 
υποψήφιους που δεν κατέχουν ΔΜΣ, προϋποθέσεις για 
την εκπόνηση της ΔΔ. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης ΔΔ στοΤμήμα Βιολογίας έχουν 
τα μέλη ΔΕΠ Α' βαθμίδας, αναπληρωτή και επίκουρου 
καθηγητή του Τμήματος Βιολογίας. 

2. Η Συνέλευση του Τμήματος αναθέτει στον/στην 
προτεινόμενο/η Επιβλέποντα/ουσα, σύμφωνα με την 
παράγραφο 3 του άρθρου 38 του ν. 4485/2017, την επί¬ 
βλεψη της ΔΔ και ορίζει την τριμελή ΣΕΔ με αρμοδιότη¬ 
τα να πλαισιώνει και να υποστηρίζει την εκπόνηση και 
συγγραφή της ΔΔ. 

3. Στην τριμελή ΣΕΔ μετέχουν ως μέλη ο/η Επιβλέπων/ 
ουσα και δύο ακόμη μέλη ΔΕΠ Α'βαθμίδας, αναπληρω¬ 
τή ή επίκουρου καθηγητή από το οικείο ή άλλο ΑΕΙ ή 
καθηγητές αναγνωρισμένων ως ομοταγών ιδρυμάτων 
της αλλοδαπής, οι οποίοι είναι κάτοχοι διδακτορικού 
διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών και όσων άλλων προ¬ 
στεθούν στο μέλλον ή από αναγνωρισμένα ερευνητικά 
κέντρα ή ινστιτούτα της αλλοδαπής, οι οποίοι έχουν το 
ίδιο ή συναφές ερευνητικό αντικείμενο με την υπό εκ¬ 
πόνηση ΔΔ. Ως μέλη της τριμελούς ΣΕΔ είναι δυνατόν να 
ορίζονται και μέλη ΔΕΠ τα οποία είναι σε άδεια. 

4. Το ανώτατο όριο επίβλεψης ΔΔ ανά μέλος ΔΕΠ ανέρ¬ 
χεται σε έξι (6). Για τον υπολογισμό του αριθμού των ΔΔ 
που επιβλέπει ένα μέλος ΔΕΠ, οι συνεπιβλέψεις προ- 
σμετρώνται κατά το ήμισυ. Η Συνέλευση του Τμήματος 
εγκρίνει την υπέρβαση του παραπάνω αριθμού κατά δύο 
(2) το πολύ επιβλέψεις μετά από αιτιολογημένη πρόταση 
του ενδιαφερομένου μέλους ΔΕΠ για την αντιμετώπιση 
ειδικών περιπτώσεων. Ενδεικτικά, τέτοιες περιπτώσεις 
είναι οι ανάγκες σε ανθρώπινο δυναμικό για την υλοποί¬ 
ηση χρηματοδοτούμενου ερευνητικού έργου, η ύπαρξη 
αιτήσεων αλλοδαπών για εκπόνηση ΔΔ στο Τμήμα Βι¬ 
ολογίας ή όταν μία ή περισσότερες από τις ΔΔ που το 
ενδιαφερόμενο μέλος ΔΕΠ επιβλέπει βρίσκονται στο 
στάδιο της συγγραφής, όπως προκύπτει από τις πλέον 
πρόσφατες εκθέσεις προόδου των ΥΔ που τις εκπονούν. 

5. Αν για οποιονδήποτε λόγο ο/η Επιβλέπων/ουσα δι¬ 
απιστωμένα αδυνατεί να τελέσει τα καθήκοντα του/της 
για μεγάλο χρονικό διάστημα ή εκλείψει, η Συνέλευση 
του Τμήματος, εκτιμώντας τις περιστάσεις, αναθέτει σε 
άλλον/η την επίβλεψη, σύμφωνα με όσα ορίζονται στις 
προηγούμενες παραγράφους, κατόπιν αίτησης του/της 
ΥΔ και της σύμφωνης γνώμης του/της προτεινόμενου/ 
ης Επιβλέποντος/ουσας. Σε διαφορετική περίπτωση, ένα 
από τα άλλα δύο (2) μέλη της τριμελούς ΣΕΔ αναλαμβά¬ 
νουν χρέη Επιβλέποντος/ουσας, ακόμη και καθ' υπέρ¬ 
βαση του μέγιστου αριθμού υποψήφιων διδακτόρων. 

6. Αν ο/η αρχικός/η Επιβλέπων/ουσα συνταξιοδοτηθεί 
η μετακινηθεί σε άλλο ΑΕΙ ή Τμήμα ΑΕΙ συνεχίζει να τελεί 
χρέη Επιβλέποντος/ουσας των ΔΔ που έχει αναλάβει 
αλλά ο τίτλος του Διδάκτορα απονέμεται από το Τμήμα 
Βιολογίας όπου ξεκίνησε η εκπόνηση της ΔΔ. 

7. Η Γραμματεία του Τμήματος οφείλει να αναρτήσει 
στον διαδικτυακό τόπο, στην ελληνική και αγγλική γλώσ¬ 
σα, το όνομα του/της ΥΔ και τον τίτλο της ΔΔ, το όνομα 
του/της Επιβλέποντος/ουσας και των άλλων δύο μελών 
της τριμελούς ΣΕΔ. Μετά από την ολοκλήρωση της ΔΔ, 
προστίθεται σύντομη περίληψη της ΔΔ και στις δύο ως 
άνω γλώσσες. 


Άρθρο 9 

Εκπόνηση Διδακτορικής Διατριβής 

με Συνεπίβλεψη 

1. Το Τμήμα Βιολογίας είναι δυνατό να συνεργάζε¬ 
ται, σύμφωνα με όσα προβλέπονται στο άρθρο 43 του 
ν. 4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών και όσων άλλων προ¬ 
στεθούν στο μέλλον, για την εκπόνηση ΔΔ με συνεπίβλε¬ 
ψη. Τα σχετικά με τη διαδικασία εκπόνησης προβλέπο- 
νται στο Ειδικό Πρωτόκολλο Συνεργασίας που σε κάθε 
περίπτωση καταρτίζεται. 

2. Το Τμήμα Βιολογίας είναι δυνατόν, επίσης, να συ¬ 
νεργάζεται με αναγνωρισμένα ως ομοταγή Ιδρύματα 
ή Ερευνητικά κέντρα και Ινστιτούτα της αλλοδαπής 
για την εκπόνηση ΔΔ με συνεπίβλεψη. Τα σχετικά με 
τη διαδικασία εκπόνησης ΔΔ προβλέπονται στο Ειδικό 
Πρωτόκολλο Συνεργασίας που καταρτίζεται, σύμφωνα 
με όσα ορίζει η απόφαση του Υπουργού Παιδείας, Έρευ¬ 
νας και Θρησκευμάτων με αριθμό 41931 /Ζ1 /13-3-2018 
(ΦΕΚ972/τ.Β'/13-3-2018). 

Άρθρο 10 

Διαδικασία Εκπόνησης 

1. Σε ετήσια βάση, ο/η ΥΔ υποβάλλει εγγράφως στην 
τριμελή ΣΕΔ αναλυτικό υπόμνημα σχετικά με την πρό¬ 
οδο της ΔΔ που εκπονεί και ακολούθως η τριμελής ΣΕΔ 
ετοιμάζει έκθεση επί της προόδου της ΔΔ. Ο/Η ΥΔ θα 
πρέπει να υποβάλει έγκαιρα το υπόμνημα ώστε η τρι¬ 
μελής ΣΕΔ να μπορεί να συντάξει και να καταθέσει τη 
δική της ετήσια έκθεση επί της προόδου της ΔΔ στον 
προβλεπόμενο χρόνο. Χρόνος αναφοράς είναι η ημε¬ 
ρομηνία ορισμού της τριμελούς ΣΕΔ. 

2. Αντίγραφα των υπομνημάτων καθώς και σχόλια επ' 
αυτών από τον/την επιβλέποντα/ουσα ή και την τριμελή 
ΣΕΔ καθώς και των εκθέσεων προόδου καταχωρούνται 
στον ατομικό φάκελο του/της ΥΔ. 

3. Πέραν του γραπτού υπομνήματος, ο/η ΥΔ έχει υπο¬ 
χρέωση να παρουσιάζει και προφορικά την πρόοδο της 
ΔΔ ενώπιον της τριμελούς ΣΕΔ. Η παρουσίαση μπορεί 
να γίνει και στο πλαίσιο μιας ημερίδας ή συνεδρίου. Η 
ημερομηνία και ο χώρος της παρουσίασης αναφέρονται 
στις εκθέσεις της τριμελούς ΣΕΔ επί της προόδου της ΔΔ. 

4. Το κείμενο της ΔΔ διαρθρώνεται σε επιμέρους ενό¬ 
τητες και περιλαμβάνει τόσο στην Ελληνική όσο και στην 
Αγγλική γλώσσα τον τίτλο της ΔΔ, εκτεταμένη περίληψη 
καθώς και τους υπότιτλους πινάκων και εικόνων. 

Άρθρο 11 

Διαδικασία Δημόσιας Υποστήριξης 

και Αξιολόγηση Διδακτορικής Διατριβής 

1. Μετά την ολοκλήρωση της εκπόνησης της ΔΔ, ο/η 
ΥΔ υποβάλλει αίτηση στη τριμελή ΣΕΔ, δια της Γραμμα¬ 
τείας του Τμήματος, για δημόσια υποστήριξη και αξιο¬ 
λόγηση της. Η τριμελής ΣΕΔ εισηγείται την έγκριση ή την 
αιτιολογημένη απόρριψη της αίτησης. Στην εισήγηση της 
τριμελούς ΣΕΔ προτείνεται ο ορισμός της Επταμελούς 
Εξεταστικής Επιτροπής (στο εξής: ΕΕΕ) για την ΔΔ. Στην 

περίπτωση που η τριμελής ΣΕΔ δεν εγκρίνει την αίτηση 
του/της ΥΔ υποδεικνύει απαιτούμενες βελτιώσεις καθώς 
και χρονοδιάγραμμα υλοποίησης τους. 

2. Για τον ορισμό της ΕΕΕ είναι απαραίτητη προϋπό¬ 
θεση μία τουλάχιστον δημοσίευση σε έγκυρο διεθνές 
περιοδικό από την έρευνα του ΥΔ στο πλαίσιο της ΔΔ. 
Αντίτυπο της εργασίας ή αποδεικτικά στοιχεία αποδοχής 
της υποβάλλονται στη Συνέλευση του Τμήματος. 

3. Η Συνέλευση του Τμήματος, μετά την κατάθεση θε¬ 
τικής Εισηγητικής Έκθεσης της τριμελούς ΣΕΔ, ορίζει την 
ΕΕΕ για την αξιολόγηση της ΔΔ του/της ΥΔ. Σε αυτήν με¬ 
τέχουν τα μέλη της τριμελούς ΣΕΔ και τέσσερα επιπλέον 
μέλη που πληρούν τα κριτήρια του άρθρου 39παρ.2, β' 
εδάφιο του ν. 4485/2017, και έχουν το ίδιο ή συναφές 
ερευνητικό αντικείμενο με το επιστημονικό πεδίο της 
ΔΔ. Η τριμελής ΣΕΔ μπορεί να εισηγείται στη Συνέλευση 
του Τμήματος τα μέλη της ΕΕΕ. 

4. Τυχόν αφυπηρετήσαντα μέλη της τριμελούς ΣΕΔ 
αντικαθίστανται στην ΕΕΕ από νέα μέλη που πλη¬ 
ρούν τα κριτήρια του άρθρου 39 παρ. 2 β' εδάφιο του 
ν. 4485/2017.Τα αφυπηρετήσαντα μέλη μπορούν ναπα- 
ρευρίσκονται στη διαδικασία δημόσιας παρουσίασης και 
αξιολόγησης με δικαίωμα λόγου αλλά χωρίς δικαίωμα 
ψήφου. Μέλη ΔΕΠ τα οποία βρίσκονται σε άδεια δύνα- 
νται να συμμετέχουν ως μέλη της ΕΕΕ. 

5. Η ΔΔ υποστηρίζεται από τον/την ΥΔ δημόσια, εντός 
30-45 λεπτών, ενώπιον της ΕΕΕ. Είναι υποχρεωτική η φυ¬ 
σική παρουσία τουλάχιστον των τεσσάρων (4) μελών 
της ΕΕΕ, ενώ τα λοιπά μέλη μπορούν να συμμετέχουν 
μέσω τηλεδιάσκεψης. Μόνον τα μέλη της ΕΕΕ και τυχόν 
αφυπηρετήσαντα μέλη της ΣΕΔ που αντί καταστάθηκαν 
έχουν δικαίωμα να υποβάλουν ερωτήσεις, στις οποίες 
απαντά ο ΥΔ. 

6. Στην περίπτωση που μέλος της ΕΕΕ δεν γνωρίζει την 
Ελληνική, η όλη διαδικασία μπορεί να πραγματοποιηθεί 
στην Αγγλική γλώσσα. 

7. Μετά το πέρας της διαδικασίας ερωτήσεων-απα- 
ντήσεων, ο/η ΥΔ αποχωρεί και η ΕΕΕ συσκέπτεται και 
κρίνει τη διατριβή ως προς την πρωτοτυπία, την ποιότη¬ 
τα, την πληρότητα, τη συμβολή της στην επιστήμη της 
Βιολογίας και του ειδικότερου γνωστικού πεδίου της ΔΔ 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

8. Η έγκριση και βαθμολόγηση βεβαιώνεται με τη σύ¬ 
νταξη του σχετικού Πρακτικού. Η ΔΔ εγκρίνεται με πλειο- 
ψηφία τουλάχιστον πέντε (5) μελών της ΕΕΕ. Το πρακτικό 
υπογράφεται από άλατα συμμετέχοντα στη διαδικασία 
της αξιολόγησης της ΔΔ μέλη της ΕΕΕ και διαβιβάζεται 
δια της Γραμματείας στη Συνέλευση του Τμήματος. 

9. Η εγκριθείσα ΔΔ αξιολογείται με την ακόλουθη κλί¬ 
μακα: 

- Άριστα με διάκριση 

- Άριστα 

- Λίαν Καλώς 

- Καλώς 

Ο βαθμός Άριστα με διάκριση'απονέμεται σε εξαιρε¬ 
τικές περιπτώσεις και μόνο με ομόφωνη απόφαση της 
ΕΕΕ, που οφείλει να τεκμηριώσει στο σχετικό πρακτι¬ 
κό τους λόγους της διάκρισης. Για να αποδοθεί αυτή η 


διάκριση θα πρέπει να ικανοποιούνται και τα τρία ακό¬ 
λουθα κριτήρια: 

ί. ολοκλήρωση της ΔΔ εντός 4 ετών, 

ίί. δημοσιεύματα που προέρχονται από τη ΔΔ σε δι¬ 
εθνή περιοδικά υψηλού κύρους, με αθροιστικό συντε¬ 
λεστή απήχησης (ΙΕ) πενταετίας των περιοδικών όπου 
δημοσιεύει ο/η ΥΔ μεγαλύτερο του 5, στα οποία ο/η ΥΔ 
είναι πρώτος/η συγγραφέας, 

ϋί. σύμφωνη γνώμη τουλάχιστον πέντε μελών της ΕΕΕ 
περί υψηλής ποιοτικής στάθμης συγγραφής και παρου¬ 
σίασης της ΔΔ και πολύ ικανοποιητικών, σαφών και τεκ¬ 
μηριωμένων απαντήσεων στις ερωτήσεις των μελών της 
ΕΕΕ. Συνεκτιμώνται τυχόν διεθνείς ή εθνικές διακρίσεις 
του ερευνητικού έργου του ΥΔ. 

10. Η ΕΕΕ μπορεί να ζητήσει από τον/την ΥΔ βελτιώ¬ 
σεις στο κείμενο της διατριβής. Το τελικό κείμενο της 
διατριβής κατατίθεται στη βιβλιοθήκη του Τμήματος, 
την κεντρική βιβλιοθήκη του ΑΠΘ και το Εθνικό Κέντρο 
Τεκμηρίωσης (ΕΚΤ). Η βιβλιοθήκη του Τμήματος εκδί¬ 
δει βεβαίωση παραλαβής της διατριβής και βεβαίωση 
ότι δεν οφείλονται βιβλία που είχε δανειστεί ο/η ΥΔ. Η 
βεβαίωση της Βιβλιοθήκης και το πρακτικό της ΕΕΕ κα¬ 
τατίθενται στη Γραμματεία του Τμήματος. Με την ολο¬ 
κλήρωση της παραπάνω διαδικασίας, η Γραμματεία του 
Τμήματος μπορεί να χορηγεί πιστοποιητικό με το οποίο 
βεβαιώνεται η επιτυχής περάτωση της εκπόνησης της 
διδακτορικής διατριβής από τον/την ΥΔ. 

Άρθρο 12 

Αναγόρευση και Καθομολόγηση Διδακτόρων 

1. Η Συνέλευση αναγορεύει και καθομολογεί τον/την 
ΥΔ, του οποίου εγκρίθηκε η ΔΔ, σε Διδάκτορα, σε δη¬ 
μόσια Συνεδρίαση του Τμήματος. Ο/Η Πρόεδρος του 
Τμήματος θέτει υπόψη του Σώματος το πρακτικό που 
πιστοποιεί την επιτυχή ολοκλήρωση της διαδικασίας 
προφορικής παρουσίασης και αξιολόγησης της ΔΔ και 
ακολουθεί η αναγόρευση και καθομολόγηση σε Διδά¬ 
κτορα του Τμήματος Βιολογίας. Στη Συνεδρίαση παρί- 
σταται ο/η Πρύτανης/νις, ή ο/η Αντιπρύτανης/νις ή και 
ο/η Κοσμήτορας της Σχολής Θετικών Επιστημών. 

2. Η τελετή αναγόρευσης και καθομολόγησης καθώς 
και ο τύπος του Διδακτορικού Διπλώματος του/της Διδά- 
κτορος ακολουθεί τα πρότυπα σχετικών Αποφάσεων της 
Συγκλήτου ΑΠΘ1. Η τελετή διενεργείται τρεις (3) φορές 
ανά ακαδημαϊκό έτος. 

3. Ο/Η ΥΔ, πριν από την αναγόρευση και καθομολό¬ 
γηση του/της από τη Συνέλευση του Τμήματος, μπορεί 
να αιτηθεί τη χορήγηση Βεβαίωσης Επιτυχούς Αποπε¬ 
ράτωσης της ΔΔ. 

4. Στον/τη Διδάκτορα χορηγείται αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη/νι, τον/την Πρόεδρο 
και τον/την Προϊστάμενο/η της Γραμματείας του Τμήμα¬ 
τος και φέρει τη σφραγίδα του ΑΠΘ. 

Άρθρο 13 

Λόγοι Διαγραφής 

1. Η Συνέλευση του Τμήματος Βιολογίας μπορεί να 
αποφασίσει τη διαγραφή ΥΔ Λόγοι διαγραφής ΥΔ εί¬ 
ναι η ανεπαρκής πρόοδος στη διεξαγωγή της ΔΔ που 

τεκμηριώνεται από αρνητικές Εκθέσεις Προόδου, τουλά¬ 
χιστον δύο (2), ή από τη μη υποβολή υπομνήματος από 
τον/την ΥΔ επί δύο (2) έτη τουλάχιστον, η λογοκλοπή, 
όπως και γενικότερα η πολλαπλή και κατ'εξακολούθηση 
μη ανταπόκριση του/της ΥΔ στις υποχρεώσεις που απορ¬ 
ρέουν από αυτήν την ιδιότητα, όπως προσδιορίζονται σε 
αυτόν τον Κανονισμό (άρθρα 3. παρ. 4, και άρθρο 5.Β). 

2. Ο/Η ΥΔ διαγράφεται αυτοδίκαια μετά από αίτηση 
του/της. 

Άρθρο 14 

Μεταβατικές διατάξεις 

Απόφαση της Συγκλήτου (συνεδρίαση με αριθμό 
2913/23-7-2015, έγγραφο με αριθμό 5288/4-11-2015) 
με θέμα: «Εξορθολογισμός της Γραμματειακής Υποστή¬ 
ριξης των Σχολών και Τμημάτων του ΑΠΘ». 

1. Μετά την έγκριση και δημοσίευση αυτού του Κα¬ 
νονισμού Διδακτορικών Σπουδών, όλοι/ες οι ΥΔ του 
Τμήματος Βιολογίας εντάσσονται στις διατάξεις του 
ν. 4485/2017 και τις προβλέψεις αυτού του Κανονισμού. 

2. Στις περιπτώσεις ΔΔ που ήδη διεξάγονται από μη 
κατόχους ΔΜΣ, η συγκέντρωση των απαιτούμενων Ε(ΙΤ5 
από τον/την ΥΔ (άρθρο 3, παρ. 3 και 4 αυτού του Κα¬ 
νονισμού) μπορεί να γίνει μέχρι και πριν την υποβολή 
αίτησης στην τριμελή ΣΕΔ για δημόσια υποστήριξη και 
αξιολόγηση της ΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Απριλίου 2018 

Ο Πρύτανης κ.α.α. 

Ο Αντιπρύτανης Έρευνας και Συντονισμού 

ΘΕΟΔΩΡΟΣ ΛΑΟΠΟΥΛΟΣ 


Αριθμ. 12418 _ (2) 

Έγκριση Κανονισμού Διδακτορικών Σπουδών 
του Τμήματος Γεωλογίας της Σχολής Θετικών 
Επιστημών του Αριστοτελείου Πανεπιστημίου 
Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση με αριθμό 2953/25-1-2018) 

Έχοντας υπόψη: 

1 .Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις» και ιδίως το άρθρο 
45 παρ. 2. 

2. Τιςδιατάξειςτου άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α74.8.2017). 

3. Τις ερμηνευτικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1 ΕΞ. ΕΠΕΙΓΟΝ/29-9-2017: «Εφαρμογή των διατάξεων 
του ν. 4485/2017 (Α' 114) για θέματα μεταπτυχιακών 
σπουδών και εκπόνησης διδακτορικών διατριβών-λοι- 
πά θέματα και β)22879/Ζ 1/9-2-2018: «Εφαρμογή των 
διατάξεων του ν. 4485/2017 (ΑΊ14). 


4. Τη με αριθμό 17746/28-1-2015 (ΦΕΚ 258/τ.Β7 
24.2.2015) απόφαση του Συμβουλίου του ΑΠΘ: «Έγκριση 
της υπ'αριθμ. 17508/23-1-2015 πράξηςτου Πρύτανη του 
Αριστοτελείου Πανεπιστημίου Θεσσαλονίκης (Α.Π.Θ.), 
περί του ορισμού Αναπληρωτών Πρύτανη του Α.Π.Θ., με¬ 
ταβίβασης αρμοδιοτήτων στους Αναπληρωτές Πρύτανη 
και καθορισμού της σειράς αναπλήρωσηςτου Πρύτανη». 

5. Την απόφαση της Συνέλευσης του Τμήματος Γεωλο¬ 
γίας της Σχολής Θετικών Επιστημών του Αριστοτελείου 
Πανεπιστημίου Θεσσαλονίκης (συνεδρίαση με αριθμ. 
502/15-12-2017). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τον Κανονισμό Διδακτορικών Σπουδών του 
Τμήματος Γεωλογίας της Σχολής Θετικών Επιστημών του 
Αριστοτελείου Πανεπιστημίου Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Γεωλογίας του 
ΑΠΘ αποσκοπούν στην προαγωγή της γνώσης και της 
πρωτότυπης επιστημονικής έρευνας και οδηγούν στην 
απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Κανονισμό αποτυπώνονται η δομή και 
οι κανόνες λειτουργίας του Προγράμματος Διδακτορι¬ 
κών Σπουδών του Τμήματος Γεωλογίας του Αριστοτε- 
λείου Πανεπιστημίου Θεσσαλονίκης, όπως αυτός κα¬ 
ταρτίστηκε με απόφαση της Συνέλευσης του Τμήματος 
(συνεδρίαση με αριθμ. 502/15-12-2017). 

Άρθρο 2 

Νομικό και Θεσμικό πλαίσιο 

Το Πρόγραμμα Διδακτορικών Σπουδών τουΤμήματος 
Γεωλογίας οργανώνεται και λειτουργεί σύμφωνα με τις 
διατάξεις του ν. 4485/2017 και των εν ισχύ σχετικών δι¬ 
ατάξεων και αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα Γεωλογίας έχουν όσοι/ες 
πληρούν τις κάτωθι προϋποθέσεις: 

α. Είναι πτυχιούχοι Α.Ε.Ι. (Πανεπιστημίου ή ΤΕΙ) της 
ημεδαπής ή αναγνωρισμένου ως ισότιμου ιδρύματος 
της αλλοδαπής και 

β. Είναι κάτοχοι Διπλώματος Μεταπτυχιακών Σπουδών 
Α.Ε.Ι.της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής σε συγγενή ή συναφή αντικείμενα 
με τα θεραπευόμενα από το Τμήμα Γεωλογίας του Α.Π. Θ. 

Π 

Είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017 σε συγγενή ή συναφή αντικείμενα με τα 
θεραπευόμενα από το Τμήμα Γεωλογίας του Α.Π.Θ. 

Π 

Είναι κάτοχοι Διπλώματος Μεταπτυχιακών Σπουδών 
Α.Ε.Ι. της ημεδαπής ή αναγνωρισμένου ως ισότιμου ιδρύ¬ 
ματος της αλλοδαπής μη συναφούς ή συγγενούς αντι¬ 
κειμένου με τα θεραπευόμενα από το Τμήμα Γεωλογίας 
του Α.Π.Θ. με την προϋπόθεση επιτυχούς περάτωσης 
οργανωμένου κύκλου παρακολούθησης μαθημάτων 
σύμφωνα με το άρθρο 5 του παρόντος κανονισμού. 

γ. Σε εξαιρετικές περιπτώσεις, γίνονται δεκτοί/ές ως 
Υποψήφιοι/ες Διδάκτορες και μη κάτοχοι Διπλώματος 
Μεταπτυχιακών Σπουδών, μετά από αιτιολογημένη 
απόφαση της Συνέλευσης του Τμήματος, υπό τις εξής 
προϋποθέσεις: 

• Να διαθέτουν σημαντική εμπειρία ερευνητικής ή/και 
επαγγελματικής ενασχόλησης σε ερευνητικά κέντρα ή 
εταιρείες ή οργανισμούς ή αυτοδύναμη δραστηριότητα 
σε θέματα και δράσεις που άπτονται του ειδικού αντικει¬ 
μένου της Διδακτορικής Διατριβής 

Π 

• Να διαθέτουν σημαντική διεθνή επιστημονική ανα¬ 
γνώριση σε θέματα και δράσεις που άπτονται του ειδικού 
αντικειμένου της Διδακτορικής Διατριβής 

Π 

• Οι ειδικότητες για τις οποίες αιτούνται Διδακτορικής 
Διατριβής να μην καλύπτονται από τα υπάρχοντα Π.Μ.Σ. 
του Τμήματος Γεωλογίας του Α.Π.Θ. Σε αυτή την περίπτω¬ 
ση ο εκάστοτε υποψήφιος διδάκτορας πρέπει να είναι 
απόφοιτος Α.Ε.Ι. της ημεδαπής ή αλλοδαπής συναφούς 
ή συγγενούς αντικειμένου με τα θεραπευόμενα από το 
Τμήμα Γεωλογίας, μη κάτοχος Μ.Δ.Ε., και να πληροί τα 
κάτωθι κριτήρια: 

ί. Διαθέτει γενικό βαθμό πτυχίου τουλάχιστον «Λίαν 
Καλώς». 

Μ. Έχει παρακολουθήσει και επιδείξει υψηλή επίδοση 
σε τουλάχιστον τρία (3) προπτυχιακά μαθήματα συναφή 
της ειδικότητας στην οποία αιτείται διδακτορικής διατρι- 
βής.Τα μαθήματα αυτά θα καθορίζονται κατά περίπτω¬ 
ση από την εκάστοτε Τριμελή Επιτροπή του Τμήματος 
που ορίστηκε για την επιλογή των υποψηφίων. 

ίίί. Έχει εκπονήσει διπλωματική εργασία η οποία έχει 
αξιολογηθεί με άριστα, σε θέμα συναφές με το αντικεί¬ 
μενο της διδακτορικής διατριβής το οποίο αιτείται. 

ίν. Συνεκτιμώνται θετικά η εμπειρία επαγγελματικής/ 
ερευνητικής ενασχόλησης σε ερευνητικά κέντρα ή/και 
εταιρείες ή/και οργανισμούς, σε θέματα και δράσεις που 
άπτονται του ειδικού αντικειμένου, η συμμετοχή σε πα¬ 
ρεμφερείς επιστημονικές δράσεις και οι επιστημονικές δη¬ 
μοσιεύσεις και διακρίσεις στο ειδικό γνωστικό αντικείμενο. 

δ. Διαθέτει αποδεδειγμένη επάρκεια σε μία τουλάχι¬ 
στον ξένη γλώσσα, κατά προτίμηση της αγγλικής, οι δε 
αλλοδαποί της ελληνικής. Το επίπεδο γνώσης της ξένης 
γλώσσας να είναι τουλάχιστον Β2 όπως αποδεικνύεται με 
βάση το άρθρο 1 π.δ 146/2007 «Τροποποίηση διατάξεων 
του π.δ 50/2001 Καθορισμός προσόντων διορισμού σε 
θέσεις φορέων του δημόσιου τομέα όπως αυτό ισχύει» 
(ΦΕΚ185/τ.Α72007), σε συνδυασμό με το τελευταίο εδά¬ 
φιο της παρ. 1 του άρθρου 1 π.δ. 116/2006 «Τροποποίηση 
του άρθρου 28 του π.δ. 50/2001...»(ΦΕΚ 115/τ.Α72006)». 
Τα πιστοποιητικά που γίνονται αποδεκτά περιγράφονται 


αναλυτικά στο παράρτημα Β'του τ.ΑΣΕΠ αρ. 7/15.02.2017. 
Σε περίπτωση που ο/η υποψήφιος/α δεν προσκομίσει 
αναγνωρισμένο τίτλο, η πιστοποίηση της γνώσης της 
ξένης γλώσσας γίνεται με γραπτές εξετάσεις που διορ- 
γανώνονται με ευθύνη του Τμήματος. Η πιστοποίηση 
γνώσης της ελληνικής γλώσσας για τους αλλοδαπούς 
γίνεται από το Κέντρο Ελληνικής Γλώσσας. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορι¬ 
κού Διπλώματος είναι τουλάχιστον τρία (3) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Για τους/τις υποψήφιους/ες διδάκτορες που υποχρε- 
ούνται την επιτυχή περάτωση οργανωμένου κύκλου πα¬ 
ρακολούθησης μαθημάτων σύμφωνα με το άρθρο 5 του 
παρόντος κανονισμού ή γίνονται κατ'εξαίρεση δε-κτοί/ 
ές, χωρίς να είναι κάτοχοι ΜΔΕ, το ελάχιστο χρονικό όριο 
απόκτησης του Διδακτορικού Διπλώματος ανέρχεται στα 
τέσσερα (4) τουλάχιστον πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. 

Ο μέγιστος χρόνος εκπόνησης της διδακτορικής δια¬ 
τριβής ορίζεται στα έξι (6) πλήρη ημερολογιακά έτη από 
την ημερομηνία ορισμού τηςΤριμελούς Συμβουλευτικής 
Επιτροπής. Ο παραπάνω χρόνος δύναται να παραταθεί 
για δύο (2) επιπλέον έτη, μετά από αίτηση του/της υπο¬ 
ψηφίου/ας και τεκμηριωμένη απόφαση της Συνέλευσης 
του Τμήματος. 

Ο/η υποψήφιος/α διδάκτορας μπορεί να αιτηθεί 
αθροιστικά αναστολής ενός (1) πλήρους ημερολογια¬ 
κού έτους με αίτηση του/της, η οποία συνοδεύεται με 
επαρκώς αιτιολογημένη εισήγηση τηςΤριμελούς Συμ¬ 
βουλευτικής Επιτροπής και εγκρίνεται με απόφαση της 
ΣυνέλευσηςτουΤμήματος. Κατά τη διάρκεια της αναστο¬ 
λής αίρεται η ιδιότητα του/της υποψ. διδάκτορα και τα εξ 
αυτής απορρέοντα δικαιώματα. Ο χρόνος της αναστολής 
δεν προσμετράτε στο μέγιστο συνολικό χρόνο εκπόνη¬ 
σης της Διδακτορικής Διατριβής. 

Αλλαγή τίτλου ή εξειδίκευση τίτλου, μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος μέχρι την ημερομηνία που θα 
δοθεί άδεια συγγραφής στον υποψήφιο. 

Αλλαγή θέματος στην υπό εκπόνηση Διδακτορική Δι¬ 
ατριβή, μπορεί να πραγματοποιηθεί μετά από τεκμηριω¬ 
μένη εισήγηση τηςΤριμελούς Συμβουλευτικής Επιτροπής 
και έγκριση της Συνέλευσης του Τμήματος εντός των δύο 
πρώτων ετών από την ανάθεση του αρχικού θέματος. 

Στην περίπτωση κατά την οποία η αλλαγή θέματος 
οδηγεί σε νέο επιστημονικό πεδίο, ακολουθείται η δια¬ 
δικασία του άρθρου 7 του παρόντα Κανονισμού. 

Άρθρο 5 

Δικαιώματα/Παροχές και Υποχρεώσεις 

Υποψηφίων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 

ημερομηνία ορισμού τηςΤριμελούς Συμβουλευτικής Επι¬ 
τροπής, διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριεςτου Β' 
κύκλου σπουδών. Ενδεικτικά αναφέρονται: τεχνολογική 
και οικονομική υποστήριξη, βραβεία, υποτροφίες, φοιτη¬ 
τική μέριμνα, εκπροσώπηση σε συλλογικά Όργανα, κ.α. 

Επιπλέον, οι υποψήφιοι/ες διδάκτορες διατηρούν 
δικαιώματα πρόσβασης, δανεισμού και χρήσης των 
ηλεκτρονικών υπηρεσιών των πανεπιστημιακών βιβλι¬ 
οθηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 

Ο/Η υποψήφιος/α διδάκτορας έχει υποχρέωση παρα¬ 
κολούθησης ή συμμετοχής σε μαθήματα, εργαστήρια ή 
σεμινάρια σχετικά με την εκπόνηση της διδακτορικής 
διατριβής του/της, τα ενδιάμεσα παραδοτέα, τη μορφή 
συγγραφής διδακτορικής διατριβής, έκταση κ.α. που 
οργανώνονται με ευθύνη του Τμήματος Γεωλογίας ή 
του ΑΠ.Θ. 

Ο/Η υποψήφιος/α διδάκτορας οφείλει να δηλώσει στη 
Γραμματεία τουΤμήματοςτα μαθήματα που θα παρακο¬ 
λουθήσει σε κάθε διδακτικό εξάμηνο. Η παρακολούθηση 
των μαθημάτων αυτών είναι υποχρεωτική. 

Ιδιαίτερα για τους υποψηφίους μη κατόχους Μ.Δ.Ε. 
ή κατόχους Μ.Δ.Ε. ειδικότητας ξένης ως προς το ειδικό 
αντικείμενο της διδακτορικής διατριβής, είναι υποχρε¬ 
ωτικό κατά το πρώτο έτος σπουδών τους να ολοκλη¬ 
ρώσουν την παρακολούθηση οργανωμένου κύκλου 4-6 
μαθημάτων. Τα μαθήματα επιλέγονται κατά περίπτωση 
από τον επιβλέποντα καθηγητή ανάμεσα στα υποχρεω¬ 
τικά και κατ'επιλογήν μαθήματα των υπαρχόντων Π.Μ.Σ. 
ή/και του υπάρχοντος προγράμματος προπτυχιακών 
σπουδών του Τμήματος Γεωλογίας του Α.Π.Θ. Δίνεται 
η δυνατότητα παρακολούθησης έως 2 μαθημάτων από 
προπτυχιακά ή μεταπτυχιακά προγράμματα σπουδών 
άλλων Τμημάτων, τα οποία συνάδουν με το αντικείμε¬ 
νο της διατριβής. Η πρόταση εγκρίνεται από τον οικείο 
Τομέα και διαβιβάζεται στη Συνέλευση του Τμήματος 
όπου λαμβάνονται οι τελικές αποφάσεις. 

Στις περιπτώσεις που απαιτείται η διδασκαλία μαθη¬ 
μάτων που δεν καλύπτονται από τα υπάρχοντα προ¬ 
γράμματα σπουδών προπτυχιακού ή μεταπτυχιακού 
επιπέδου του Τμήματος Γεωλογίας του Α.Π.Θ., δίνεται 
η δυνατότητα οργάνωσης κύκλου διδασκαλίας εξειδι- 
κευμένων μαθημάτων με ευθύνη των οικείων Τομέων. 

Οι κάτοχοι Μ.Δ.Ε. σε άλλη ειδίκευση του οικείου Τμή¬ 
ματος ή άλλουΤμήματοςτης ημεδαπής ή αναγνωρισμέ¬ 
νων Μ.Δ.Ε. της αλλοδαπής, και ανάλογα με τη συνάφεια 
του γνωστικού πεδίου προς το αντικείμενο της διδακτο¬ 
ρικής διατριβής, μπορούν να κατοχυρώσουν τα ειδικά 
μαθήματα που έχουν διδαχθεί. Η απόφαση λαμβάνεται 
από τη Συνέλευση του Τμήματος λαμβάνοντας υπόψη 
τη γνώμη του οικείου Τομέα. 

Η διάρκεια επαρκούς διδασκαλίας ακολουθεί τα από 
το νόμο οριζόμενα για τις προπτυχιακές σπουδές. 

Οι εξετάσειςτων μαθημάτων πραγματοποιούνται στο 
τέλος καθενός διδακτικού εξαμήνου με μέριμνα των 


υπευθύνων των μαθημάτων. Σε περίπτωση αποτυχίας 
διεξάγονται επαναληπτικές εξετάσεις κατά το μήνα Σε¬ 
πτέμβριο. Αποτυχία και σε αυτές τις εξετάσεις συνεπά¬ 
γεται τη συγκρότηση τριμελούς εξεταστικής επιτροπής 
από τον οικείο Τομέα, η οποία εξετάζει προφορικά το 
φοιτητή στην επόμενη εξεταστική περίοδο. Αποτυχία 
και την τρίτη φορά συνεπάγεται τη διαγραφή του υπο¬ 
ψήφιου διδάκτορα από τα Μητρώα του Τμήματος. Οι 
υπεύθυνοι των μαθημάτων υπογράφουν τη βαθμολο¬ 
γική κατάσταση και την προωθούν πριν την έναρξη του 
επόμενου διδακτικού εξαμήνου προς την Γραμματεία 
του Τμήματος, η οποία και διατηρεί σχετικό αρχείο με 
τα βαθμολόγια. 

Ο υποψήφιος θα πρέπει να έχει ολοκληρώσει επιτυχώς 
την εξέταση του στον κύκλο των μαθημάτων που του 
ανατέθηκε μέχρι το τέταρτο εξάμηνο των σπουδών του, 
ειδάλλως διαγράφεται από τα Μητρώα του Τμήματος με 
απόφαση της Συνέλευσης. 

Ο/Η υποψήφιος/α διδάκτορας έχει την ευθύνη για την 
έγκαιρη προετοιμασία και υποβολή των ετήσιων εκθέ¬ 
σεων προόδου σύμφωνα με το άρθρο 10 του παρόντος 
κανονισμού. Για οποιαδήποτε καθυστέρηση θα πρέπει 
να ενημερώνεται ο επιβλέπων καθηγητής. 

Στις περιπτώσεις διεξαγωγής πειραματικού έργου σε 
ερευνητικά κέντρα του εσωτερικού ή του εξωτερικού, 
ο υποψήφιος διδάκτορας θα πρέπει να ενημερώνει σε 
τακτά χρονικά διαστήματα τον επιβλέποντα καθηγητή 
για την πορεία της διδακτορικής διατριβής. 

Άρθρο 6 

Συμμετοχή Υποψηφίων Διδακτόρων 

στην εκπαιδευτική διαδικασία 

Με απόφαση Συνέλευσης του Τμήματος (άρθρο 9 
παρ. 3 εδάφιο ε'του ν. 3685/2008 που παραμένει σε ισχύ 
σύμφωνα με το άρθρο 88 περ. α'του ν. 4485/2017) και 
κοινή απόφαση των Υπουργών Παιδείας και Οικονομι¬ 
κών μπορεί να ανατίθεται σε υποψήφιους/ες διδάκτο¬ 
ρες η επικουρία μελών ΔΕΠ του Τμήματος σε προπτυ¬ 
χιακό και μεταπτυχιακό επίπεδο με ωριαία αντιμισθία, 
η οποία επιβαρύνει τον τακτικό προϋπολογισμό του 
Ιδρύματος. 

Ο προγραμματισμός των εκπαιδευτικών υποχρεώ¬ 
σεων των υποψηφίων διδακτόρων (επικουρία μελών 
ΔΕΠ του Τμήματος σε προπτυχιακό και μεταπτυχιακό 
επίπεδο, επιτήρηση στις εξετάσεις των προπτυχιακών 
μαθημάτων, συμμετοχή στις ασκήσεις υπαίθρου) πραγ¬ 
ματοποιείται σε συνεργασία με τους αντίστοιχους Τομείς 
κατά την έναρξη κάθε ακαδημαϊκού έτους. 

Άρθρο 7 

Διαδικασία Επιλογής Υποψηφίων Διδακτόρων 

Το Τμήμα μπορεί να προκηρύσσει θέσεις υποψηφίων 
διδακτόρων, οι οποίες δημοσιοποιούνται δια του ημε¬ 
ρησίου τύπου και αναρτώνται ηλεκτρονικά στον διαδι¬ 
κτυακό τόπο του Τμήματος. 

7.1.0/Η υποψήφιος/α 

Ο/Η υποψήφιος/α μπορεί να υποβάλλει, καθόλη τη 
διάρκεια του ακαδημαϊκού έτους, σχετική αίτηση στη 
Γραμματεία του Τμήματος (χορηγείται από τη Γραμμα¬ 
τεία, βλέπε παράρτημα). 

Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης και συγγραφής -η 
οποία μπορεί να είναι η ελληνική ή η αγγλική-, καθώς και 
ο/η προτεινόμενος/η ως επιβλέπων/ουσα της Διδακτο¬ 
ρικής Διατριβής, ο/η οποίος/α ανήκει σε όσους/ες έχουν 
δικαίωμα επίβλεψης Διδακτορικής Διατριβής, σύμφωνα 
μετά οριζόμενα στο άρθρο 39του ν. 4485/2017 και στο 
άρθρο 8 του παρόντος Κανονισμού. 

Η αίτηση συνοδεύεται από αναλυτικό βιογραφικό ση¬ 
μείωμα του/της υποψηφίου και προσχέδιο διδακτορικής 
διατριβής. Συνολικά, τα απαιτούμενα δικαιολογητικά που 
υποβάλλονται σε έντυπη ή ηλεκτρονική μορφή από τους 
ενδιαφερομένους στη Γραμματεία του Τμήματος είναι: 
ί. Αίτηση 

ϋ. Αναλυτικό βιογραφικό σημείωμα, 
ίϋ. Φωτοτυπία Δελτίου Αστυνομικής Ταυτότητας 
ίν. Αντίγραφο πτυχίου/διπλώματος. 
ν. Βεβαιώσεις ισοτιμίας και αντιστοιχίας από το 
Δ.Ο.Α.Τ.Α.Π., όπου απαιτούνται. 

νί. Πιστοποιητικό αναλυτικής βαθμολογίας προπτυχι¬ 
ακών και μεταπτυχιακών σπουδών. 

νϋ. Αντίγραφο μεταπτυχιακών τίτλων σπουδών (αν 
υπάρχει). 

νίϋ. Αποδεικτικό γνώσης ξένης γλώσσας, κατά προτί¬ 
μηση της αγγλικής, οι δε αλλοδαποί της ελληνικής σύμ¬ 
φωνα με το άρθρο 3, παρ. δ. 
ίχ. Δύο τουλάχιστον συστατικές επιστολές, 
χ. Προσχέδιο εκπόνησης διδακτορικής διατριβής σχε¬ 
τικής με τα επιστημονικά πεδία του Τμήματος Γεωλο¬ 
γίας. Η πρόταση περιλαμβάνει τον τίτλο της διατριβής 
και γενική παρουσίαση του ερευνητικού αντικειμένου 
(έως 1.000 λέξεις) και υποβάλλεται στα ελληνικά (ή στην 
περίπτωση αλλοδαπών, στα αγγλικά). 

χί. Κάθε άλλο στοιχείο που συμβάλλει στην πληρέστε¬ 
ρη αξιολόγηση των υποψηφίων (π.χ αποδεικτικά ερευ¬ 
νητικής δραστηριότητας, διακρίσεις κτλ.). 

χϋ.Τα στοιχεία (ί), (ϋ) και (χ) υποβάλλονται και σε ηλε¬ 
κτρονική μορφή. 

Η αιτούσα ή ο αϊτών υποχρεούται να υποβάλει επι¬ 
κυρωμένα αντίγραφα των δικαιολογητικών ή επιπλέον 
δικαιολογητικά εφόσον ζητηθούν κατά τον έλεγχο της 
αίτησης. 

7.2.ΤοΤμήμα 

Η Συνέλευση του Τμήματος, με βάση τη συνάφεια 
του ερευνητικού αντικειμένου των αιτήσεων που έχουν 
υποβληθεί, ορίζει τριμελή Επιτροπή από μέλη ΔΕΠ του 
Τμήματος, ανά κατηγορία αιτήσεων. Η κάθε Επιτροπή 
εξετάζει τις υποβληθείσες αιτήσεις και τα συνυποβαλ¬ 
λόμενα έγγραφα και καλεί σε συνέντευξη τον/την υπο- 
ψήφιο/α. 

Κατόπιν, η κάθε Επιτροπή υποβάλει στη Συνέλευση 
του Τμήματος εισήγηση με αναλυτικό υπόμνημα, στο 
οποίο αναγράφονται οι λόγοι για τους οποίους ο/η 
υποψήφιος/α πληροί ή δεν πληροί τις προϋποθέσεις 
προκειμένου να γίνει δεκτός/η. Επιπρόσθετα, προτείνει 
τον/την επιβλέποντα/ουσα, εφόσον αυτός/η δεν έχει 
προταθεί από τον/την υποψήφιο/α. Σε κάθε περίπτωση 
το θέμα ανάγεται στην αρμοδιότητα της Συνέλευσης 
του Τμήματος. 


Η Συνέλευση του Τμήματος, συνεκτιμώντας το υπό¬ 
μνημα της Επιτροπής, εγκρίνει ή απορρίπτει αιτιολογη¬ 
μένα την αίτηση του/της υποψηφίου/ας. Στην εγκριτική 
απόφαση της Συνέλευσης ορίζεται και η γλώσσα εκπό¬ 
νησης και συγγραφής της Διδακτορικής Διατριβής. Στην 
ίδια απόφαση, η Συνέλευση δύναται να καθορίσει ως 
προϋπόθεση για την εκπόνηση της Διδακτορικής Δια¬ 
τριβής του/της υποψηφίου/φίας, την παράλληλη επιτυχή 
παρακολούθηση μαθήματος/ων ή άλλες συναφείς με την 
επιστημονική έρευνα υποχρεώσεις. 

Οι αιτήσεις των υποψηφίων για την εκπόνηση Διδακτο¬ 
ρικής Διατριβής θα εγκρίνονται ή θα απορρίπτονται από 
τη Συνέλευση του Τμήματος Γεωλογίας σε συνεδριάσεις 
που θα πραγματοποιούνται πέντε φορές κατά την διάρ¬ 
κεια του ακαδημαϊκού έτους (συγκεκριμένα τους μήνες 
Οκτώβριο, Δεκέμβριο, Φεβρουάριο, Απρίλιο, Ιούνιο). 

Θέματα που δεν προβλέπονται από το παρόντα κανο¬ 
νισμό ρυθμίζονται από τα αρμόδια όργανα (Συνέλευση 
του Τμήματος, Σύγκλητος του Ιδρύματος). 

Άρθρο 8 

Επίβλεψη Διδακτορικής Διατριβής 

Δικαίωμα επίβλεψης Διδακτορικών Διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκουρου 
του ΑΠΘ ή άλλου Α.Ε.Ι. ή ερευνητές Α', Β' ή Γ' βαθμίδας 
από ερευνητικά κέντρα του άρθρου 13Α του ν. 4310/2014 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών. 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, κατόπιν εισήγησης του οικείου Τομέα, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. 

Στην Τριμελή Συμβουλευτική Επιτροπή μετέχουν ως 
μέλη, ο/η επιβλέπων/ουσα και δύο ακόμη μέλη Δ.Ε.Π. 
α' βαθμίδας, αναπληρωτή και επίκουρου από το ΑΠΘ 
ή άλλο Α.Ε.Ι. ή καθηγητές αναγνωρισμένων ως ομοτα- 
γών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές των βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση Διδακτορική Διατριβή. Ως μέλη 
τηςΤριμελούς Συμβουλευτικής Επιτροπής είναι δυνατόν 
να ορίζονται και μέλη Δ.Ε.Π. τα οποία είναι σε άδεια. 

ΣτηνΤριμελή Συμβουλευτική Επιτροπή μετέχει τουλά¬ 
χιστον ένα (1) μέλος Δ.Ε.Π. από τις τρεις πρώτες βαθμίδες 
του Τμήματος. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ προτείνεται να είναι έως οκτώ (8). Οι πε¬ 
ριπτώσεις συνεπίβλεψης Διδακτορικών Διατριβών δεν 
θα προσμετρούνται στο σύνολο. 

Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 

επιβλέποντος/ουσας για μεγάλο χρονικό διάστημα, η Συ¬ 
νέλευση του Τμήματος, εκτιμώντας τις περιστάσεις, ανα¬ 
θέτει σε άλλον/η την επίβλεψη, σύμφωνα με όσα ορίζο¬ 
νται στις προηγούμενες παραγράφους, κατόπιν αίτησης 
του/της υποψήφιου/ας διδάκτορα και σύμφωνης γνώμης 
του/της νέου/ας προτεινόμενου/ης επιβλέποντος/ας. Σε 
διαφορετική περίπτωση, ένα από τα άλλα δύο (2) μέλη 
της Τριμελούς Συμβουλευτικής Επιτροπής αναλαμβά¬ 
νουν χρέη επιβλέποντος/ας, ακόμη και καθ' υπέρβαση 
του μέγιστου αριθμού υποψήφιων διδακτόρων. 

Αν ο/η αρχικός/η επιβλέπων/ουσα μετακινηθεί σε 
άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει 
να τελεί χρέη επιβλέποντος/ουσας των Διδακτορικών 
Διατριβών που έχει αναλάβει, και ο τίτλος απονέμεται 
από το Α.Ε.Ι., στο οποίο ανήκει το Τμήμα, όπου ξεκίνησε 
η εκπόνηση της Διδακτορικής Διατριβής. 

Η Γραμματεία του Τμήματος οφείλει να αναρτήσει στον 
διαδικτυακό τόπο, στην ελληνική και αγγλική γλώσσα, το 
όνομα του/της Υποψήφιου/ας Διδάκτορα, τον τίτλο και 
σύντομη περίληψη της Διδακτορικής Διατριβής που ανα¬ 
τέθηκε, το όνομα του/της επιβλέποντος/ουσας και των 
άλλων μελών τηςΤριμελούς Συμβουλευτικής Επιτροπής. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Γεωλογίας είναι δυνατό να συνεργάζεται, 
σύμφωνα με όσα προβλέπονται στο άρθρο 43 του 
ν. 4485/2017, μεΤμήματα ΑΕΙ της ημεδαπής, ερευνητικά 
κέντρα και ινστιτούτα του άρθρου 13Ατουν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση δι¬ 
ατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.α., 
προβλέπονται στο οικείο Ειδικό Πρωτόκολλο Συνεργα¬ 
σίας που καταρτίζεται. 

ΤοΤμήμα Γεωλογίας είναι δυνατό επίσης να συνεργά¬ 
ζεται με αναγνωρισμένα ως ομοταγή Ιδρύματα ή ερευ¬ 
νητικά κέντρα και ινστιτούτα της αλλοδαπής για την 
εκπόνηση διατριβών με συνεπίβλεψη. Τα σχετικά με τη 
διαδικασία εκπόνησης, χορήγησης ενιαίου ή χωριστού 
τίτλου κ.α., προβλέπονται στο οικείο Ειδικό Πρωτόκολλο 
Συνεργασίας που καταρτίζεται σύμφωνα με όσα ορίζει 
η απόφαση του Υπουργού Παιδείας, Έρευνας και Θρη¬ 
σκευμάτων με αριθμό 41931 /Ζ1/13-3-2018 (ΦΕΚ 972/ 
τ.Β'/19-3-2018). 

Σε κάθε περίπτωση συνεπίβλεψης διδακτορικής δια¬ 
τριβής οικείος Τομέας θεωρείται ο Τομέας στον οποίο 
ανήκει ο επιβλέπων καθηγητής. 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας, κατ' έτος παρουσιά¬ 
ζει προφορικά ενώπιον τηςΤριμελούς Συμβουλευτικής 
Επιτροπής και υποβάλλει εγγράφως σε αυτή αναλυτικό 
υπόμνημα σχετικά με την πρόοδο της Διδακτορικής του 
Διατριβής. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 


Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψη¬ 
φίου/ας διδάκτορα. 

Η συγγραφή της διδακτορικής διατριβής θα πρέπει 
να ακολουθεί τα συγκεκριμένα πρότυπα δομής και εμ¬ 
φάνισης που έχουν οριστεί από το Τμήμα Γεωλογίας 
του Α.Π.Θ. (βλέπε οδηγίες συγγραφής διατριβών και 
διπλωματικών Τμήματος Γεωλογίας, ΓιΠρ://νννννν. 9 θο. 
3υΐή.9Γ/γΙίΙςο/ υ5θίυΙ/άος5/ΟΙΑΤΚΙΒΕ5_ϋΙΡΕ\Α/ΜΑΤΙΚΕ5- 
ΟϋΗΟΙΕ5_5ΥΟΟΡ!ΑΡΗ5.ρςΙί). 

Με την ολοκλήρωση συγγραφής της διδακτορικής 
διατριβής, ακολουθεί έλεγχος και διορθώσεις από την 
Τριμελή Συμβουλευτική Επιτροπή, καθώς και ο έλεγχος 
πιθανής λογοκλοπής, που οφείλουν να ολοκληρωθούν 
σε εύλογο χρονικό διάστημα (εφόσον είναι δυνατόν 
εντός τριών (3) μηνών). 

Η δημοσίευση των πρόδρομων αποτελεσμάτων κάθε 
Διδακτορικής Διατριβής σε διεθνές επιστημονικό περιο¬ 
δικό (κατά προτίμηση με 151) ή πρακτικά διεθνούς συνε¬ 
δρίου με κριτές είναι υποχρεωτική. Η δημοσίευση αυτή 
θα πρέπει να έχει επιβεβαιωμένα και δεσμευτικά ολο¬ 
κληρωθεί (κατ' ελάχιστον με επιστολή αποδοχής) πριν 
την αξιολόγηση της διδακτορικής διατριβής, χρόνος που 
συμπίπτει με την ημερομηνία προφορικής υποστήριξης. 

Άρθρο 11 

Διαδικασία Δημόσιας Υποστήριξης 
και Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, δια της Γραμ¬ 
ματείας, για δημόσια υποστήριξη και αξιολόγηση της. 

Η Τριμελής Συμβουλευτική Επιτροπή, αποφασίζει την 
έγκριση ή την αιτιολογημένη απόρριψη της αίτησης. 
Εφόσον αυτή εγκριθεί, συντάσσει αναλυτική Εισηγητική 
Έκθεση. Στην Εισηγητική Έκθεση καταγράφεται η ολο¬ 
κλήρωση της εκπόνησης της διδακτορικής διατριβής και 
προτείνεται ο ορισμός Επταμελούς Εξεταστικής Επιτρο¬ 
πής για τον/την υποψήφιο/α διδάκτορα. Εάν η Τ ριμελής 
Συμβουλευτική Επιτροπή δεν εγκρίνει την αίτηση του/ 
της υποψηφίου/ας διδάκτορα, του/της δίνει αναλυτικά 
επιστημονικές παρατηρήσεις - βελτιώσεις, καθώς και 
χρονοδιάγραμμα υλοποίησης. 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. Σε αυτή μετέχουν τα μέλη 
τηςΤριμελούς Συμβουλευτικής Επιτροπής και τέσσερα 
επιπλέον μέλη που πληρούν τα κριτήρια του άρθρου 39 
παρ.2 β' εδάφιο του ν. 4485/2017 και έχουν την ίδια ή 
συναφή ειδικότητα με το επιστημονικό πεδίο της Διδα- 
κτορικήςΔιατριβής. ΗΤριμελήςΣυμβουλευτική Επιτρο¬ 
πή έχει δικαίωμα πρότασης των μελών της Επταμελούς 
Εξεταστικής Επιτροπής. 

Προκειμένου να συγκροτηθεί η Επταμελής Εξεταστι¬ 
κή Επιτροπή, τα αφυπηρετήσαντα μέλη τηςΤριμελούς 
Συμβουλευτικής Επιτροπής αντικαθίστανται από νέα 
μέλη που πληρούν τα κριτήρια του άρθρου 39 παρ.2 
β' εδάφιο του ν. 4485/2017. Τα αφυπηρετήσαντα μέλη 

δικαιούνται να παρευρεθούν στη διαδικασία δημόσιας 
παρουσίασης και αξιολόγησης με δικαίωμα λόγου, χωρίς 
όμως δικαίωμα ψήφου. Μέλη ΔΕΠ τα οποία βρίσκονται 
σε άδεια, δύνανται να συμμετέχουν ως μέλη της Επτα- 
μελούς Εξεταστικής Επιτροπής. 

Η Διδακτορική Διατριβή υποστηρίζεται από τον/την 
υποψήφιο/α διδάκτορα δημόσια, περίπου επί ημίωρο, 
ενώπιον της Επταμελούς Εξεταστικής Επιτροπής. Η δι¬ 
αδικασία της δημόσιας υποστήριξης προϋποθέτει τη 
φυσική παρουσία τουλάχιστον των τεσσάρων (4) μελών 
της Επταμελούς Εξεταστικής Επιτροπής, ενώ τα λοιπά 
μέλη μπορούν να συμμετέχουν και μέσω τηλεδιάσκεψης. 

Ο/Η υποψήφιος/α επίσης απαντά στις ερωτήσεις των 
μελών της Επταμελούς Εξεταστικής Επιτροπής. Με τη 
σύμφωνη γνώμη της Επταμελούς Εξεταστικής Επιτροπής 
είναι δυνατό να υποβληθούν ερωτήσεις και από το ακρο¬ 
ατήριο. Η όλη διαδικασία δεν επιτρέπεται να υπερβαίνει 
τις δυο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και την συμβολή της στην επιστήμη 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
πρακτικό. Η Διδακτορική Διατριβή εγκρίνεται με πλειο- 
ψηφία τουλάχιστον πέντε (5) μελών της Επταμελούς Εξε¬ 
ταστικής Επιτροπής.Το πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται δια της Γραμματείας, στη Συνέλευση 
του Τμήματος. 

Η εγκριθείσα διδακτορική διατριβή αξιολογείται με 
την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Δίαν Καλώς 

- Καλώς 

Άρθρο 12 

Αναγόρευση και Καθομολόγηση Διδακτόρων 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο Π ρόεδρος του Τμήματος θέτει υπόψη του Σώματος το 
πρακτικό, που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγη¬ 
σης της Διδακτορικής Διατριβής και ακολουθεί η ανα¬ 
γόρευση και καθομολόγηση του/της υποψηφίου/ας σε 
Διδάκτορα του Τμήματος. Στη Συνεδρίαση παρίσταται 
ο/η Πρύτανης/νις ή ο/η Αντιπρύτανης/νις, ενώ μπορεί 
να παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς 
και ο τύπος του Διδακτορικού Διπλώματος του/της Δι- 
δάκτορος ακολουθεί τα Πρότυπα σχετικών Αποφάσεων 
της Συγκλήτου ΑΠΘ 1 . 

Η τελετή διενεργείται μέχρι πέντε (5) φορές ανά ακα¬ 
δημαϊκό έτος. 


Ο/Η υποψήφιος/α διδάκτορας πριν από την αναγό¬ 
ρευση και καθομολόγηση του/της από την Συνέλευση 
του Τμήματος, μπορεί να αιτηθεί χορήγηση Βεβαίωσης 
Επιτυχούς Αποπεράτωσης. 

Στον/Στην Διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του ΑΠΘ. 

Άρθρο 13 

Λόγοι Διαγραφής 

Η Συνέλευση τουΤμήματος Γεωλογίας, μετά από από¬ 
φαση τηςΤριμελούςΣυμβουλευτικής Επιτροπής, μπορεί 
να εισηγηθεί τη διαγραφή Υποψηφίου/ας Διδάκτορα. 
Στην απόφαση τεκμηριώνονται οι λόγοι διαγραφής. Ιδι¬ 
αίτερα η ανεπαρκής πρόοδος του/της υποψηφίου/ας 
διδάκτορα, η οποία τεκμηριώνεται με δύο (2) συνεχόμε¬ 
νες αρνητικές Εκθέσεις Π ροόδου από την Τριμελή Συμ¬ 
βουλευτική Επιτροπή, αποτελεί κύριο λόγο διαγραφής. 

Καταθέτοντας για δημοσίευση οποιαδήποτε επιστημο¬ 
νική εργασία ή τη διδακτορική διατριβή, ο υποψήφιος/α 
διδάκτορας υποχρεούται να αναφέρει αν χρησιμοποίησε 
το έργο και τις απόψεις άλλων. Η αντιγραφή θεωρείται 
σοβαρό ακαδημαϊκό παράπτωμα. Λογοκλοπή θεωρείται 
η αντιγραφή εργασίας κάποιου/ας άλλου/ης, καθώς και 
η χρησιμοποίηση εργασίας άλλου/ης-δημοσιευμένης ή 
μη- χωρίς τη δέουσα αναφορά. Η παράθεση οποιοσδή¬ 
ποτε υλικού τεκμηρίωσης, ακόμη και από μελέτες που 
συμμετέχει ο/η ίδιος/α υποψήφιος/α, χωρίς σχετική ανα¬ 
φορά, μπορεί να αποτελέσει αιτία διαγραφής. Στις παρα¬ 
πάνω περιπτώσεις-και μετά από αιτιολογημένη εισήγηση 
τηςΤριμελούς Συμβουλευτικής Επιτροπής- η Συνέλευση 
του Τμήματος μπορεί να αποφασίσει τη διαγραφή του/ 
της υποψηφίου/ας. Ο έλεγχος της λογοκλοπής γίνεται 
μέσω της σχετικής υπηρεσίας στην οποία έχει πρόσβαση 
το Α.Π.Θ. 

Ο/Η υποψήφιος/α διδάκτορας διαγράφεται αυτοδί¬ 
καια μετά από αίτηση του/της. 

Αν με οποιαδήποτε από τις παραπάνω διαδικασίες προ¬ 
κόψει διαγραφή του υποψηφίου διδάκτορα το θέμα τη δι¬ 
δακτορικής διατριβής, καθώς και τα δεδομένα που έχουν 
διατεθεί από τον επιβλέποντα καθηγητή στον υποψήφιο 
διδάκτορα αποτελούν πνευματική ιδιοκτησία του επιβλέ- 
ποντα καθηγητή και επιστρέφουν αυτοδίκαια σε αυτόν. 

Άρθρο 14 

Μεταβατικές διατάξεις 

Όλοι/ες οι υποψήφιοι/ες διδάκτορες του Τμήματος 
μετά την έγκριση και δημοσίευση του παρόντα Κανο¬ 
νισμού Διδακτορικών Σπουδών, εντάσσονται στις δια¬ 
τάξεις του ν. 4485/2017 και στον παρόντα Κανονισμό. 

Όσοι/ες υποψήφιοι/ες διδάκτορες του Τμήματος έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωση της εντός 
διετίας από την έγκριση του παρόντος κανονισμού. 

Θέματα που δεν προβλέπονται από το παρόντα κα¬ 
νονισμό ρυθμίζονται από τη Συνέλευση τουΤμήματος 
κατόπιν εισήγησης του επιβλέποντα και σύμφωνη γνώμη 
των άλλων δύο μελών της Συμβουλευτικής Επιτροπής. 

ΠΑΡΑΡΤΗΜΑ 


ΑΙΤΗΣΗ 

ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ 

ΕΠΩΝΥΜΟ:. 

ΟΝΟΜΑ:. 

ΠΑΤΡΩΝΥΜΟ:. 

Δ/ΝΣΗ:. 


Προς τη Γραμματεία 

του Τμήματος Γεωλογίας Α.Π.Θ. 

Παρακαλώ όπως δεχθείτε την αίτησή μου για την εκπόνηση 
διδακτορικής διατριβής με θέμα 


ΤΗΛΕΦΩΝΟ: 

ΡΑΧ. 

Ε-ΓΠθίΙ 


Η αίτηση εντάσσεται σε επιστημονικό πεδίο του Τομέα 


ΤΙΤΛΟΙ ΣΠΟΥΔΩΝ 
Προπτυχιακός τίτλος 

Τμήμα 

Παν/μιο . 

Μεταπτυχιακός τίτλος 

Τίτλος Δ Ε :. 


Ειδίκευση:. 

Τμήμα/Π αν/μ ιο: 

ΞΕΝΕΣ ΓΛΩΣΣΕΣ 


Θεσσαλονίκη,. 1 . 120 


με επιβλέποντα καθηγητή/τρια τον/ην 


και γλώσσα συγγραφής. 

Σας υποβάλλω συνημμένα τα ακόλουθα δικαιολογητικά σε 
έντυπη ή ηλεκτρονική μορφή 1 : 

□ Αναλυτικό βιογραφικό σημείωμα 

□ Αντίγραφο Αστυνομικής Ταυτότητας 

□ Αντίγραφο πτυχίου/ διπλώματος 

□ Βεβαιώσεις ισοτιμίας και αντιστοιχίας από το Δ.Ο.Α.ΤΑΠ. 

□ Πιστοποιητικό Αναλυτικής Βαθμολογίας 

□ Αντίγραφα αναγνωρισμένων μεταπτυχιακών τίτλων 
σπουδών 

□ Αποδεικτικό γνώσης ξένης γλώσσας 

□ Συστατικές Επιστολές 

□ Προσχέδιο διδακτορικής διατριβής 

□ . 


Ο/η αιτ. 

' Η αιτούσα ή ο αϊτών υποχρεούται να υποβάλλει επικυρωμένα αντίγραφα των δικαιολογητικων ή επιπλέον δικαιολογητικά εφόσον 
ζητηθούν κατά τον έλεγχο της αίτησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 24 Απριλίου 2018 
Ο Πρύτανης κ.α.α. 

Ο Αντιπρύτανης Έρευνας και Συντονισμού 
ΘΕΟΔΩΡΟΣ ΛΑΟΠΟΥΛΟΣ 

Καττοδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: ννθΒτηαείθΓ.ΘΐίάΐΘΐ.ατ 

